ທ່ານ Wang Lijun ບໍ່ໄດ້ຄັດຄ້ານ ຕໍ່ຂໍ້ຫາ ຂອງທາງການ ຈີນ
ທ່ານ Wang Lijun ​ຖືກ​ກ່າວ​ຫາ​ວ່າ​ ໄດ້ໂຕນ​ໜີແລະ​​​​ໃຊ້ອໍານາດ​ເຖື່ອນ ທີ່​ພົວພັນກັບ​ເຫດການ ​ທີ່​ທ່ານ​ໄດ້​ຫລົບໜີ​ເຂົ້າ​ໄປ​ໃນກົງ​ສຸນ​ສະຫະລັດ.
ອະດີດຜູ້ບັນຊາການຕໍາຫລວດຈີນ ທີ່ໄດ້ຕົກເປັນຈຸດສູນກາງຂອງ ຂ່າວນອງນັນຄັ້ງໃຫຍ່ຂອງພັກຄອມມິວນິສ ບໍ່ໄດ້ຄັດຄ້ານຕໍ່ການ ກ່າວຫາແກ່ທ່ານ ໃນວັນອັງ ຄານມື້ນີ້ ໃນຂະນະທີ່ການດຳເນີນ ຄະດີທ່ານໄດ້ສີ້ນສຸດລົງທີ່ເມືອງ Chengdu ໃນພາກກາງຂອງຈີນ ທ່ານ Wang Lijun ໄດ້ຖືກກ່າວຫາວ່າໂຕນໜີແລະໃຊ້ອໍານາດເຖື່ອນທີ່ພົວພັນກັບເຫດ ການ ທີ່ທ່ານໄດ້ຫລົບໜີເຂົ້າໄປໃນກົງສຸນສະຫະລັດພ້ອມດ້ວຍລາຍລະ ອຽດກ່ຽວກັບການສັງຫານນັກທຸລະກິດອັງກິດ ພັນລະຍານາຍຂອງທ່ານ Bo Xilai ຊຶ່ງເປັນນາຍຂອງທ່ານ ທີ່ມີອິດທິພົນຢູ່ໃນພັກຄອມມິວນິສ ໄດ້ຖືກຕັດສິນ ວ່າມີຄວາມຜິດກ່ຽວກັບການຄາດຕະກໍາດັ່ງກ່າວໃນເວລາຕໍ່ມາ ໃນວັນອັງຄານມື້ນີ້ ອົງການຂ່າວຊິນຫົວ ຂອງທາງການຈີນ ໄດ້ອ້າງຄຳເວົ້າ ຂອງບັນດາໄອຍະການ ທີ່ກ່າວວ່າ ເຖິງແມ່ນທ່ານ Wang “ຮູ້ກ່ຽວກັບຄວາມລັບຂອງລັດຖະບານ” ທ່ານກໍໄດ້ກະທໍາຜິດ “ຢ່າງຮ້າຍແຮງ” ໃນການໜີຈາກໜ້າທີ່ ໂດຍປາສຈາກການອະນຸຍາດ ແລະ “ໂຕນໜີໄປເຂົ້າກົງສຸນຂອງປະເທດອື່ນ ” ເຂົາເຈົ້າກ່າວວ່າ ທ່ານ “ຮູ້ເປັນຢ່າງດີ” ທີ່ພັນລະຍາ ຂອງທ່ານ Bo ຄືທ່ານນາງ Gu Kailai ໄດ້ “ຖືກສົງໄສຢ່າງໜັກກ່ຽວກັບການຄາດຕະກໍາ” ແຕ່ວ່າ “ມີເຈດຕະນາປົກປິດການກະທໍາຜິດ” ພຽງແຕ່ຫຼັງຈາກມີການກ່າວຫາວ່າການປົກປິດແລະການພະຍາຍາມທີ່ຈະໂຕນໜີຂອງທ່ານໄດ້ຫລົ້ມແຫລວ ທ່ານຈຶ່ງມີລາຍງານວ່າ ເປີດການສືບສວນ ບໍ່ມີການຕັດສິນໃດໆໃນຄະດີດັ່ງກ່າວ ທີ່ໄດ້ດຳເນີນມາເປັນເວລາສອງມື້ເຄິ່ງ ແລະຫ້າມບໍ່ໃຫ້ສື່ມວນຊົນຕ່າງປະເທດເຂົ້າເບິ່ງ ການກ່າວຫາຕ່າງໆແມ່ນຮວມທັງການຮັບສິນບົນ ແລະການບິດເບືອນກົດໝາຍເພື່ອເຫັນແກ່ຜົນປະໂຫຍດ ສ່ວນຕົວ ທີ່ອາດຈະມີໂທດໜັກເຖິງປະຫານຊີວິດກໍເປັນໄດ້